OpenLLM-France/wikimedia huggingface dataset:
# Masaryktown

Masaryktown és una concentració de població designada pel cens dels Estats Units a l'estat de Florida. Segons el cens del 2000 tenia 920 habitants.

## Demografia

Segons el cens del 2000, Masaryktown tenia 920 habitants, 379 habitatges, i 264 famílies. La densitat de població era de 335,1 habitants/km².
Dels 379 habitatges en un 29% hi vivien nens de menys de 18 anys, en un 52,5% hi vivien parelles casades, en un 12,1% dones solteres, i en un 30,3% no eren unitats familiars. En el 24,3% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,86.
Per edats la població es repartia de la següent manera: un 23% tenia menys de 18 anys, un 7,3% entre 18 i 24, un 26,3% entre 25 i 44, un 23,4% de 45 a 60 i un 20% 65 anys o més.
L'edat mediana era de 42 anys. Per cada 100 dones de 18 o més anys hi havia 92,9 homes.
La renda mediana per habitatge era de 35.524 $ i la renda mediana per família de 37.585 $. Els homes tenien una renda mediana de 30.446 $ mentre que les dones 24.000 $. La renda per capita de la població era de 17.686 $. Entorn del 13,3% de les famílies i el 13,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Masaryktown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Masaryktown». American Fact Finder. Oficina del Cens dels Estats Units, 12-01-2010.
# Mi gran noche

«Mi gran noche» té aquests significats:
* Mi gran noche (cançó) (1966), tema musical compost per Salvatore Adamo, popularitzada per Raphael
* Mi gran noche (àlbum) disc recopilatori de Raphael del 2013
* Mi Gran Noche Tour (2013-2014), gira musical de Raphael
* Mi gran noche (pel·lícula) (2015), pel·lícula d'Álex de la Iglesia
# Kalevi Oikarainen

Kalevi Oikarainen (Kuusamo, 27 d'abril de 1936 - Kuusamo, 14 d'agost de 2020) fou un esquiador de fons finlandès que va competir entre les dècades de 1950 i 1970.
El 1968 va prendre part als Jocs Olímpics d'Hivern de Grenoble, on va disputar tres proves del programa d'esquí de fons. Formant equip amb Hannu Taipale, Kalevi Laurila i Eero Mäntyranta guanyà la medalla de bronze en la prova del relleu 4x10 quilòmetres, mentre en els 30 quilòmetres fou setè i en els 15 quilòmetres desè. Quatre anys més tard, als Jocs de Sapporo, disputà, sense sort, la cursa dels 50 quilòmetres.
En el seu palmarès també destaquen dues medalles al Campionat del món d'esquí nòrdic, de plata el 1966 en el relleu 4x10 quilòmetres i d'or el 1970 en els 50 quilòmetres. Gràcies a aquest triomf fou escollit com a atleta finlandès de l'any 1970.< El 1959 guanyà la cursa dels 15 quilòmetres al Festival d'esquí de Holmenkollen. A nivell nacional va guanyar catorze títols finlandesos: dos en els 15 quilòmetres (1961 i 1965), un en els 30 quilòmetres (1971), dos en els 50 quilòmetres (1970 i 1972) i nou en el relleu (1959, 1967 a 1973 i 1975).

## Referències

* ↑ «Hiihdon maailmanmestari Kalevi ”Susi-Kalle” Oikarainen on kuollut» (en finès). Ilta-Sanomat, 19-08-2020 [Consulta: 19 agost 2020].
* 1 2 3 «Olympedia – Kalevi Oikarainen». [Consulta: 24 febrer 2023].
* ↑ «OIKARAINEN Kalevi». International Ski Federation. [Consulta: 19 gener 2020].
# Matthias Jacob

Matthias Jacob (Tambach-Dietharz, 2 d'abril de 1960) és un biatleta alemany, ja retirat, que va competir sota bandera de la República Democràtica Alemanya, durant la dècada de 1980. Està casat amb la també biatleta Carola Anding.
El 1984 va prendre part als Jocs Olímpics d'Hivern de Sarajevo, on va disputar dues proves del programa de biatló. En els 10 quilòmetres esprint guanyà la medalla de bronze, mentre en els relleus 4×7,5 quilòmetres fou quart. Quatre anys més tard, als Jocs de Calgary, fou cinquè en els relleus 4×7,5 quilòmetres i novè en els 20 quilòmetres.
En el seu palmarès també destaquen set medalles al Campionats del món de biatló, tres d'or i quatre de plata, entre les edcions de 1981 i 1987. El 1982 fou segon a la Copa del Món de biatló i el 1986 tercer. En aquesta competició guanyà cinc curses.

## Referències

* 1 2 3 «Olympedia – Matthias Jacob». [Consulta: 17 gener 2023].
* ↑ «Matthias Jacob». [Consulta: 17 gener 2023].
# Kerr

«Kerr» té aquests significats:
* Kerr (Montana), concentració de població designada pel cens dels Estats Units a l'estat de Montana
* Biografies:
** Alexander Kerr, tripulant de l'expedició Endurance
** Bobby Kerr (Enniskillen, Irlanda, 1882 – Hamilton, Ontario, 1963), atleta irlandès
** Chris Kerr (1976), àrbitre de futbol neozelandès d'origen escocès
** Deborah Kerr (1921 - 2007), actriu britànica
** Harry Kerr (Inglewood, Taranaki, 1879 – Taranaki, 1951), atleta neozelandès
** John Kerr (Androssan, Ayr, 1824 - Glasgow, 1907), físic escocès
** Miranda Kerr (Sydney, 1983), model i actriu australiana, coneguda per ser un dels àngels de Victoria's Secret
** Philip Kerr (Edimburg, 1956), escriptor escocès
** Robert Kerr diversos personatges (1823-1904)
** Roy Kerr (1934), matemàtic neozelandés, conegut per haver trobat en 1963 una solució exacta de l'equació del camp
** Steve Kerr (Beirut, 1965), jugador i entrenador de bàsquet nord-americà
** Tawera Kerr-Barlow (Melbourne, 1990) jugador de rugbi neozelandès que juga de mitjà melé
** Warwick Kerr (1922, Santana do Parnaíba), especialista en abelles
* Miscel·lània:
** Efecte Kerr, birefringència creada en un material per un camp elèctric exterior
** Forat negre de Kerr-Newman, mena de forat negre
** Mètrica de Kerr o buit de Kerr, solució exacta de les equacions de camp d'Einstein
# Kike Pérez

Enrique "Kike" Pérez Muñoz (Gálvez, Toledo, 14 de febrer de 1997) és un futbolista professional castellanomanxec que juga com a migcampista al Reial Valladolid.

## Carrera de club

Nascut a Gálvez, Toledo, Castella–La Manxa, Pérez es va incorporar a la formació juvenil del Rayo Vallecano el 2013, procedent de l'EFB Odelot Toletum. Va fer el seu debut sènior amb el filial el 30 d'agost de 2015, començant com a titular en un empat 1-1 a fora contra el CDA Navalcarnero de Tercera Divisió.
Pérez va marcar el seu primer gol com a sènior l'11 de setembre de 2016, el segon del seu equip en una golejada per 5-0 a casa contra l'Alcobendas CF. El 9 d'agost següent, va signar un contracte de dos anys amb el CD Lugo de Segona Divisió, i fou cedit immediatament a l'equip vinculat CCD Cerceda per un any.
El 4 d'agost de 2018, Pérez va ser cedit al filial del Reial Valladolid per un any. El 14 de juny de l'any següent signa un contracte indefinit de quatre anys amb els Blanquivioletas.
Pérez va debutar amb el seu primer equip i la Lliga el 20 de juny de 2020, entrant com a substitut de Matheus Fernandes a la segona part en una derrota per 0-1 contra l'Atlètic de Madrid. L'11 d'agost, va renovar el seu contracte fins al 2025 i va ser promocionat definitivament a la plantilla principal.
Pérez va marcar el seu primer gol com a professional el 3 de desembre de 2021, marcant el segon del seu equip en una derrota per 2-3 fora de casa contra la SD Huesca a Segona Divisió. L'1 de febrer següent va ser cedit a l'Elx CF de nou al primer nivell, amb clàusula de compra.

## Referències

* ↑ «El toledano Kike Pérez debuta en Primera División en el Wanda Metropolitano» (en castellà). El Digital Castilla-La Mancha, 22-06-2020. [Consulta: 28 juny 2020].
* ↑ «3ª Jornada – Crónicas: Rayo Vallecano "B" 5–0 Alcobendas Levitt CF (Temporada 2016/17)» (en castellà). FutMadrid, 12-09-2016. Arxivat de l'original el 28 de juny 2020. [Consulta: 28 juny 2020].
* ↑ «Fichaje de Enrique "Kike" Pérez Muñoz» (en castellà). CD Lugo, 09-08-2017. [Consulta: 28 juny 2020].
* ↑ «Acuerdo con el Real Valladolid para la cesión de Kike Pérez» (en castellà). CD Lugo, 04-08-2018. [Consulta: 28 juny 2020].
* ↑ «Kike Pérez, hasta 2023» (en castellà). Real Valladolid, 14-06-2019. [Consulta: 28 juny 2020].
* ↑ «El Atlético vuelve por donde solía» (en castellà). Marca, 21-06-2020. [Consulta: 28 juny 2020].
* ↑ «Kike Pérez, blanquivioleta hasta 2025» (en castellà). Real Valladolid, 11-08-2020. [Consulta: 19 agost 2020].
* ↑ «Kike Pérez, al Elche» (en castellà). Real Valladolid, 01-02-2022. [Consulta: 1r febrer 2022].

## Enllaços externs

* Kike Pérez a BDFutbol
* Kike Pérez a La Preferente (castellà)
* Kike Pérez, Fitxa a Soccerway
# Kike Pérez de Rozas

Enrique Pérez de Rozas i Sáenz de Tejada (Barcelona, 1930 - Barcelona, 30 de setembre de 2018) va ser un fotògraf català, conegut com a Kike. Pertanyia a la segona generació de la nissaga de fotògrafs i reporters barcelonins, Pérez de Rozas. Fill de Carlos Pérez de Rozas Masdeu i germà dels fotògrafs Carlos, José Luis, Manolo, Kike, Julio, Rafael, Carlos o Emilio. Signaven habitualment les seves fotografies només amb el seu cognom, de forma que no es sabia exactament qui d'ells era l'autor. Era amant de l'esport i de la fotografia esportiva, aficionat a l'automobilisme i les motos.
Va treballar per les agències Cifra Gráfica, Agència EFE, així com pels diaris La Vanguardia, Solidaridad Nacional i La Prensa. Una foto històrica que va fer va ser al 1965 quan va captar els Beatles baixant de l'avió que els portava a Barcelona, amb barrets de torero al cap.

## Referències

* ↑ «Muere a los 88 años el fotógrafo Kike Pérez de Rozas». La Vanguardia.
* ↑ «Barça-Madrid: La mejor foto de un clásico» (en castellà). Líbero.
* ↑ «Muere a los 88 años el fotógrafo Kike Pérez de Rozas» (en castellà). www.efe.com.
* ↑ Rozas, Emilio Pérez de «Muere Kike Pérez de Rozas, todo un lujo de la fotografía, por Emilio Pérez de Rozas» (en castellà). elperiodico, 30-09-2018.
* ↑ «Els ulls privilegiats de la Barcelona del segle XX». Ara.cat.
# Kholodni Rodnik

Kholodni Rodnik - Холодный Родник (rus) és un possiólok del krai de Krasnodar, a Rússia. Es troba als vessants meridionals de l'extrem oest del Caucas occidental, a la vora esquerra del riu Tuapsé, a 5 km al nord-est de Tuapsé i a 102 km al sud de Krasnodar.
Pertany al poble de Tsipka.
# Kholodni Kliutx

«Kholodni Kliutx» té aquests significats:
* Kholodni Kliutx (Krasnodar), localitat del krai de Krasnodar, a Rússia
* Kholodni Kliutx (Udmúrtia), localitat de la república d'Udmúrtia, a Rússia
* Kholodni Kliutx (Baixkíria), localitat de república de Baixkíria, a Rússia
# Koxpinîg

Koxpinîg (en turc: Ballıdut) és un poble del districte de Pêrtag, província de Tunceli, Turquia. El poble està poblat per kurds de la tribu Xakak i tenia 38 l'any 2021, en comparació amb els 170 que tenia el 1985.

## Referències

* ↑ «Türkiye Mülki İdare Bölümleri Envanteri» (en turc). T.C. İçişleri Bakanlığı. [Consulta: 19 December 2022].
* ↑ «Address-based population registration system (ADNKS) results dated 31 December 2021» (XLS) (en turc). TÜİK. [Consulta: 30 gener 2023].
* ↑ Aşiretler raporu (en turc). 3rd. Kaynak Yayınları, 2014, p. 303.
* ↑ «[YerelNET BALLIDUT KÖYÜ]» (en turc), 23-06-2012. Arxivat de l'original el 2012-06-23. [Consulta: 1r març 2024].
# Kowalsky meg a Vega

Kowalsky meg a Vega és un grup de rock hongarès. El seu estil combina el funk rock amb el rap. El cantant del grup es diu Gyula Balázs «Kowalsky» i «Vega» ret homenatge al personatge Vincent Vega de la pel·lícula Pulp Fiction.

## Discografia

* Pimasz grimasz (2003)
* Vegasztár (2005)
* Forradalom Rt. (2006)
* Szemenszedett igazság (2008)
* Ötcsillagos (2010)
* Évtized lemeze (2012)
* Még nem éden (2014)
* Varázsszavak (2016)
* Kilenc (2017)
* Árnyék és fény (2019)
* Esszencia (2020)

## Referències

* ↑ «Kowa valóban vega». [Consulta: 19 gener 2023].
* ↑ «A Kowalsky meg a Vega első önálló buliját adja a PLÁZSon» (en hongarès), 27-06-2019. [Consulta: 19 gener 2023].
# Mujeres en Red

Mujeres en Red és un diari digital feminista pioner a Espanya que aposta per l'intercanvi de coneixement lliure i la visibilització de les desigualtats patriarcals, el sexisme i la violència de gènere.
Creat el 1996 per Montserrat Boix va ser una de les primeres xarxes internacionals de dones que va incorporar les TIC per a l'intercanvi d'informació sobre Drets humans i apoderament de les dones. En poc temps va aconseguir crear una xarxa amb més de 5.000 dones amb grups de dones a Espanya, Europa i Amèrica Llatina convertint-se en una xarxa i un espai en Internet de referència ineludible en continguts de gènere i feminisme.
Un dels propòsits de Mujeres en Red és crear un llaç d'unió entre totes les dones internautes del món, amb un clar caràcter reivindicatiu. Al lloc es troba informació sobre la violència domèstica o sobre les injustícies que es viuen en nombrosos països, així com sobre la conferència de l'ONU, Beijing+5, en la qual es feia un repàs de la situació de la dona en el món.
Mujeres en Red dona suport al programari lliure i ha suggerit la proposta de treballar l'ús del llenguatge no sexista mitjançant el programari lliure, com a expressió reivindicativa de les dones.

## Referències

* 1 2 «@montserratboix: “Hay que impulsar la presencia de las mujeres en la Red más allá del 8 de marzo”», 16-04-2016. [Consulta: 31 octubre 2016].
* ↑ País, Ediciones El «Columna | Una red femenina» (en castellà). El País [Madrid], 08-03-2007. ISSN: 1134-6582.
* 1 2 País, Ediciones El «"Lo más difícil fue convencer a mi madre de que no estaba en una secta"» (en castellà). El País [Madrid], 04-03-2004. ISSN: 1134-6582.
* ↑ País, Ediciones El «Entrevista | "En la cobertura de la violencia machista prima el espectáculo"» (en castellà). El País [Madrid], 19-01-2007. ISSN: 1134-6582.
* ↑ «Feminismos para todas». La Vanguardia.
* ↑ «Paseo por las cloacas de la Red. A004». [Consulta: 28 octubre 2018].
* ↑ «Mujeres y Tecnología - Indymedia Barcelona». [Consulta: 28 octubre 2018].

## Enllaços externs

* Mujeres en Red
# Tammam ibn Àlqama

Tammam ibn Àmir ibn Àhmad ibn Ghàlib ibn Tammam ibn Àlqama, més conegut simplement com a Tammam ibn Àlqama (803-896) fou un polític andalusí, besnet d'Abu-Ghàlib Tammam ibn Àlqama. Fou visir dels omeies de Còrdova sota Muhàmmad I (852-886), al-Múndhir (886-888) i Abd-Al·lah ibn Muhàmmad (888-912). El període exacte en què va ocupar el càrrec no es coneix, però fou proper al 855 i fins al 890.
La seva fama deriva principalment de la seva obra literària en la qual destaca una urjuza sobre la conquesta musulmana de l'Àndalus que s'ha perdut.

## Bibliografia

* Encyclopaedia of Islam. Second Edition, Brill Publishers, Leiden, s.v. "Ibn ʿAlḳama".
# Killdeer

Killdeer és una població dels Estats Units a l'estat de Dakota del Nord. Segons el cens del 2000 tenia 713 habitants.

## Demografia

Segons el cens del 2000, Killdeer tenia 713 habitants, 297 habitatges, i 182 famílies. La densitat de població era de 289,8 hab./km².
Dels 297 habitatges en un 28,3% hi vivien nens de menys de 18 anys, en un 50,8% hi vivien parelles casades, en un 8,1% dones solteres, i en un 38,4% no eren unitats familiars. En el 36,4% dels habitatges hi vivien persones soles el 22,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 5,2% entre 18 i 24, un 23% entre 25 i 44, un 22% de 45 a 60 i un 25,7% 65 anys o més.
L'edat mediana era de 43 anys. Per cada 100 dones de 18 o més anys hi havia 78,5 homes.
La renda mediana per habitatge era de 32.750 $ i la renda mediana per família de 40.341 $. Els homes tenien una renda mediana de 34.583 $ mentre que les dones 20.208 $. La renda per capita de la població era de 17.173 $. Entorn del 10% de les famílies i el 12,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Killdeer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Killdeer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Memmia de reis postulandis

La lex Memmia de reis postulandis va ser una antiga llei romana que prohibia demandar i acusar persones que estaven absents per servei a l'estat Romà. La data de la seva aprovació és incerta, però podria haver estat aprovada l'any 140 aC quan eren cònsols Gai Leli Sapient i Quint Servili Cepió.

## Referències

* ↑ Puente y Franco, Antonio de. Historia de las leyes, plebiscitos y senadoconsultos más notables des de la fundación de Roma hasta Justiniano. Madrid: Imprenta de Vicente de Lalama, 1840, p. 114 [Consulta: 19 abril 2022].
# Menedem de Rodes

Menedem (en grec antic: Μενέδημος, en llatí: Menedemus) fou un general rodi que va lluitar contra les forces de Demetri Poliorcetes, fill d'Antígon el Borni, durant el setge a què aquest va sotmetre Rodes el 305 aC i el 304 aC.
En aquest període va interceptar alguns vaixells enemics amb aprovisionaments per a Demetri, inclòs un vaixell que portava els regals de Fila, l'esposa de Demetri, regals que van ser enviats immediatament al rei Ptolemeu I Sòter d'Egipte. Com és sabut el setge no va reeixir.

## Referències

* ↑ 2.Menedemus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1037
# Metralladora Tipus 92

La metralladora Tipus 92 (del japonès: 九二式七粍七機銃, Kyūni-shiki nana-miri-nana kijū) era una metralladora dissenyada per la Marina Imperial Japonesa com a arma antiaèria. La Tipus 92 era una metralladora lleugera, i no té res a veure amb la Metralladora Pesada Tipus 92.

## Descripció

Va ser la metralladora estàndard antiaèria unipersonal i transportable de la Marina Imperial Japonesa durant la major part de la Campanya del Pacífic durant la Segona Guerra Mundial. Es va adverar molt poc efectiva. Els avions produïts al final de la guerra, comptaven amb equipament com les metralladores Tipus 1 i les Tipus 2, i els canons Tipus 99.
Era gairebé una còpia de la versió de després de la Primera Guerra Mundial de la metralladora britànica Lewis, en el seu model d'aviació. La Tipus 92 estava alimentada per un carregador de tambor, que utilitzava en una muntura variable. Estava calibrada per a disparar la munició de 7,7x56R Tipus 87 IJN, la versió japonesa de la munició britànica de .303 British. La major diferència externa amb la Lewis, era la guarda del gallet, i aletes de refrigeració al voltant del canó i del pistó de gas. Cap de les dues versions de la Lewis (ni la japonesa ni la britànica de postguerra) comptaven amb el canó distintiu de la metralladora original (a pesar de que algunes variants terrestres si que les tenien). El sistema de refrigeració va ser eliminat, ja que es va demostrar que amb el vent de l'avió al volar, ja es podia refredar el canó, i així estalviaven pes eliminant-lo.

## Instal·lacions

Aquesta metralladora anava muntada en els següents vehicles:
* Aichi D1A
* Aichi D3A
* Kawanishi E7K2
* Kawanishi H6K
* Kawanishi H8K
* Kyūshū Q1W
* Mitsubishi F1M2
* Mitsubishi G3M
* Mitsubishi G4M
* Nakajima B5N
* Nakajima B6N
* Yokosuka B4Y
* Yokosuka K5Y

## Disseny

La metralladora era una còpia de la metralladora d'aviació de post-guerra britànica Lewis. Aquesta estava calibrada per a la munició japonesa 7,7 x 56 R (l'equivalent japonès a la munició britànica .303 British). Pesava uns 8 kg i tenia una llargada de 990 mm (99cm). Poseia una cadència de foc d'unes 600 bales / minut, disparades des d'un carregador de 45 bales. Les seves bales sortien a una velocitat inicial de 760 m/s.

## Especificacions

* Calibre: 7.7x56R
* Llargada: 99 cm
* Pes: 8 kg
* Bales per minut: 600 bales / minut
* Velocitat: 760 m/s

## Referències

* ↑ Collier, Basil Japanese Aircraft of World War II Mayflower Books (1979) ISBN 0-8317-5137-1 pp.62-63
* ↑ Collier, Basil Japanese Aircraft of World War II Mayflower Books (1979) ISBN 0-8317-5137-1 p.101

## Vegeu també

* Metralladora Tipus 89 (la versió de l'Exèrcit Imperial Japonès equivalent a la Tipus 92)

## Bibliografia

* Tagaya, Osamu. Imperial Japanese Naval Aviator 1937-45 ISBN 978-1-84176-385-9
* McNab, Chris. Twentieth-century Small Arms ISBN 1-84013-381-3
# Corró d'Avall

Corró d'Avall és una entitat de població adscrita administrativament al municipi de les Franqueses del Vallès (al Vallès Oriental), que forma un continuu urbà amb la conurbació de Granollers. Avui dia ha assumit la capitalitat del municipi i allotja una població de 9.489 persones (2021)A principis del segle XX es descrivia aquesta localitat com a "caseriu del terme de Llerona". Ferran Canyameres atribueix a un fet succeït a Corró d'Avall al segle XVI l'adopció del nom les Franqueses que ha esdevingut el nom del municipi. Sembla que la localitat esdevingué en algun moment una sagrera, entorn de l'església de Santa Eulàlia. S'esmenta Corró d'Avall com una de les múltiples localitats on, per carnestoltes, es ballava el ball de l'Espolsada, juntament a les Franqueses, Corró d'Amunt i diversos llocs majoritàriament a la plana vallesana i l'Alt Maresme.

## Notes

* ↑ Vegeu per exemple els ortofotomapes de l'ICGC
* ↑ «Códigos territoriales y de entidades -> Municipis -> 080863 Franqueses del Vallès, les». IDESCAT. [Consulta: 10 juliol 2022].
* ↑ Fiter e Inglés, Joseph. Joseph Gallach Editor. Enciclopedia moderna Catalana. Volum 1 (A-C). Consell de Cent, 415-418. Barcelona: Joseph Gallach Editor, 1913, p. 505 [Consulta: 10 juliol 2022].
* ↑ Canyameres, Ferran. Montserrat Canyameres. Obra Completa. Obra biogràfica. Textos inèdits. El Vallès. Vol. 5. Columna Edicions, SA, 1994, p. 404. ISBN 84-7809-783-X [Consulta: 10 juliol 2022].
* ↑ Pujol, Francesc; Amades, Joan. Cançoner popular de Catalunya. Vol. 1 : Diccionari de la dansa, dels entremesos i dels instruments de música i sonadors. Barcelona: Fundació Concepció Rabell i Civils, Vda. Romaguera, MCMXXXVI, p. 240 [Consulta: 10 juliol 2022].
# Zirkelita

La zirkelita és un mineral de la classe dels òxids. Rep el seu nom de Ferdinand Zirkel (1838-1912), professor de mineralogia de la Universitat de Lviv, un pioner en l'estudi microscòpic de les roques.

## Característiques

La zirkelita és un òxid de fórmula química (Ti,Ca,Zr)O$_{2-x}$. Va ser aprovada com a espècie vàlida per l'Associació Mineralògica Internacional l'any 1960. Cristal·litza en el sistema isomètric. Acostuma a trobar-se en forma de grans o masses negres, i poques vegades en cristalls isomètrics. La seva duresa a l'escala de Mohs és 5,5. Químicament està relacionada amb la zirconolita.
Segons la classificació de Nickel-Strunz, la zirkelita pertany a «04.DL - Minerals òxids amb proporció metall:oxigen = 1:2 i similars, amb cations grans (+- mida mitja); estructures del tipus de la fluorita» juntament amb els següents minerals: cerianita-(Ce), torianita, uraninita, calzirtita, tazheranita i hiärneïta.

## Formació i jaciments

Va ser descoberta l'any 1895 a la mina Jacupiranga, a Cajati, São Paulo, Brasil. Ha estat descrita en altres jaciments d'arreu del planeta, però els jaciments on d'hi pot trobar són escassos.

## Referències

* ↑ «Zirkelite» (en anglès). Mindat. [Consulta: 26 abril 2017].